รองนายกรัฐมนตรี ระบุ หัวหน้าคณะรักษาความสงบแห่งชาติ เตรียมยกเลิกคำสั่ง คสช.หลายฉบับ
รองนายกรัฐมนตรี ระบุ หัวหน้าคณะรักษาความสงบแห่งชาติ เตรียมยกเลิกคำสั่ง คสช.หลายฉบับ โดยรองนายกรัฐมนตรี ยอมรับวันนี้อาจเป็นการประชุม ครม.นัดสุดท้าย แต่คณะรัฐมนตรี ยังต้องทำหน้าที่อยู่จนกว่าคณะรัฐมนตรีชุดใหม่ จะถวามสัตย์ปฏิญาณตนนายวิษณุ เครืองาม รองนายกรัฐมนตรี กล่าวว่า วันนี้หัวหน้า คณะรักษาความสงบแห่งชาติ หรือ คสช. จะมีการ พิจารณายกเลิกคำสั่งหัวหน้า คสช.ที่ออกตามมาตรา 44 ในหลายฉบับ เช่น เรื่องที่เกี่ยวกับศาลทหาร การทำหน้าที่สื่อมวลชน จะเหลือไม่กี่ฉบับที่หน่วยงานจำเป็นต้องใช้ จนกว่าสภาจะพิจารณาออกเป็นพระราชบัญญัติ ส่วนการตรวจสอบการทุจริตข้าราชการท้องถิ่นถึงแม้ คสช.จะยุติปฏิบัติหน้าที่แต่การตรวจสอบของ ปปท.ยังเดินหน้าต่อไป หากพบความผิดจะดำเนินการตามขั้นตอน แต่หากไม่ผิดนายกรัฐมนตรีจะเป็นผู้มีอำนาจเซ็นคำสั่งส่งคืนให้กลับไปปฏิบัติหน้าที่ พร้อมยอมรับว่า การประชุมคณะรัฐมนตรีวันนี้น่าจะเป็นครั้งสุดท้ายแต่คณะรัฐมนตรียังต้องปฏิบัติหน้าที่อยู่เพราะรัฐบาลชุดใหม่จะเข้าทำหน้าที่ได้ก็ต่อเมื่อเข้าถวายสัตย์ปฏิญาณตนแล้ว